paragraph_text: Karijeru je započeo 2000. godine u domaćem Esperance Sportive de Tunis. S klubom je četiri puta bio tuniški prvak (2004., 2005., 2009. i 2010.) s time da je 2005. osvojio dvostruku krunu (nacionalno prvenstvo i afričku Ligu prvaka). Zbog toga je iste godine dobio poziv u reprezentaciju Tunisa s kojom je bio brončani na Mediteranskim igrama u Almeríji gdje je pobijeđena reprezentacija SiCG. Također, Gharbi je s reprezentacijom tri puta bio prvak Afrike (2006., 2010. i 2012.).